ตลาดหุ้นเอเชียผันผวนเช้านี้ กังวลข้อพิพาทสงครามการค้าหลัง “ทรัมป์” ขู่เก็บภาษีรถยนต์จากEU
ตลาดหุ้นเอเชียผันผวนเช้านี้ กังวลข้อพิพาทสงครามการค้าหลัง "ทรัมป์" ขู่เก็บภาษีนำเข้ารถยนต์จาก EU
25 มิ.ย. 2561

ผู้สื่อข่าวรายงานว่า ตลาดหุ้นเอเชียวันนี้ (25 มิ.ย. 61) เคลื่อนไหวทั้งในแดนบวกและลบ ขณะที่นักลงทุนยังคงวิตกกังวลเกี่ยวกับข้อพิพาททางการค้าระหว่างสหรัฐกับหลายประเทศ
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,543.56 จุด เพิ่มขึ้น 26.73 จุด, +0.12%
ดัชนี SSE Composite ตลาดหุ้นจีนเปิดวันนี้ที่ 2,903.45 จุด เพิ่มขึ้น 13.69 จุด, +0.47%
ดัชนี HSI ตลาดหุ้นฮ่องกงเปิดวันนี้ที่ 29,326.12 จุด ลดลง 12.58 จุด, -0.04%
ดัชนี TAIEX ตลาดหุ้นไต้หวันเปิดวันนี้ที่ 10,834.07 จุด ลดลง 65.21 จุด, -0.60%
ดัชนี KOSPI ตลาดหุ้นเกาหลีใต้เปิดวันนี้ที่ 2,351.89 จุด ลดลง 5.33 จุด, -0.23%
ดัชนี FTSE STI ตลาดหุ้นสิงคโปร์เปิดวันนี้ที่ 3,279.53 จุด ลดลง 7.87 จุด, -0.24%
ดัชนี FBMKLCI ตลาดหุ้นมาเลเซียเปิดวันนี้ที่ 1,707.02 จุด เพิ่มขึ้น 12.87 จุด, +0.76%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,240.06 จุด เพิ่มขึ้น 176.86 จุด, +2.50%
ดัชนี Jakarta Composite ตลาดหุ้นอินโดนีเซียเปิดวันนี้ที่ 5,850.31 จุด เพิ่มขึ้น 28.50 จุด, +0.49%
ทั้งนี้ นักลงทุนยังคงติดตามสถานการณ์ความตึงเครียดทางด้านการค้าระหว่างสหรัฐฯ และคู่ค้ารายใหญ่อย่างจีนและสหภาพยุโรปอย่างใกล้ชิด ท่ามกลางความกังวลว่าความขัดแย้งดังกล่าวจะลุกลามกลายเป็นปัจจัยถ่วงการขยายตัวของเศรษฐกิจทั่วโลก ขณะที่มาตรการตอบโต้ของ EU ในการเรียกเก็บภาษีสินค้านำเข้ามูลค่า 3.2 พันล้านดอลลาร์จากสหรัฐ เริ่มมีผลบังคับใช้ในวันศุกร์นี้
โดยล่าสุด ประธานาธิบดีโดนัลด์ ทรัมป์ ได้ทวีตข้อความขู่ที่จะเรียกเก็บภาษีจากรถยนต์ที่นำเข้าจาก EU หาก EU ไม่ยกเลิกการเรียกเก็บภาษีต่อรถยนต์สหรัฐฯ